कहा जा रहा है कि फिल्म ‘बलम जी लव यू’ के लिए अक्षरा सिंह ने अभिनेता खेसारी लाल यादव के साथ ‘स्पेशल प्रोमोशन सांग’ किया है। इस गाने के लिए अभिनेत्री ने उतनी ही फीस ली है जितना वह एक फिल्म के लिए लेती हैं। हालांकि अक्षरा सिंह ने इस गाने के लिए कितनी रकम ली है इस बात का पता नहीं चल सका है लेकिन चर्चा है कि फिल्म के निर्माता आनंद रूंगटा ने अक्षरा सिंह को मुंहमांगी रकम दी है। दावा किया जा रहा है कि इस गाने को बेहतरीन तरीके से फिल्माया गया है और यह गाना दर्शकों को काफी पसंद आएगा।